

Nuvaipa 4, 2022

Nangarijaujuq Craig Simailak

Minista Munaqhijuq uumunga Qulliq Alrujaqtuqtunik Ikumadjutiit

Nunavunmi Maligaliurvik

P.O. Box 2410

Iqaluit, NU X0A 0H0

Halu Minista Simailak,

UUMUUNA: Uunaqutini Aktilaanginnut Aallanguqtirnirnun Uuktuuti (una Uuktuuti), Igluin Auladjutitigun Akitutilaanginnut Katimajiit Nunavunmi Uniudjutait 2022-03.

Titiraqhimayuq ubluani Saptaipa 22, 2022, ukua Qulliq Alrujaqtuqtunik Ikumadjutiit (QEC) uuktuqtut haffumunga Ministamun Munaqhiyumun QECkunun angirutikhamik tukhiunmik aallanguqtirlugu huli uunaqtumi aktilaanginnun naunaijarutaanik aturutaanik akiliqtijukhanik nunallaani uunaqutikkut auladjutuaanik akiliqtuijunun. QECkut tukhiqtut angiqtauninganik mikhilaariagani akituninga pijutaujuq tadja agiqtaujumit akituniganik 90%mit talvunga 75%mut atuliqluni Tissaipa 1mi 2022mi. Titiqqidjutaat ublungani Saptaipa 23, 2022, tamna Ministaujuq munarijalik tapkununga QECkut tukhiqtut ihumaliurutikhamingnik tapkunanga Igluin Auladjutitigun Akitutilaanginnut Katimajiit Nunavunmi (URRC) pidjutiqaqtunik hapfumuuna QECkut uuktuutaani.

Kiudjutimun Uuktuutimun uumungalu Ministap tukhiutigijaani, takulugu ilaliutihimajuq hamna URRCkut Unniudjutaa 2022-03, pidjutigiplugu QECkut Uunaqutini Aktilaanginnut Aallanguqtirnirnun Uuktuuti.

Pittiarnikkut,



Graham Lock, Tuklia-IIkhivautaliup

Igluin Auladjutitigun Akitutilaanginnut Katimajiit Nunavunmi

CC: Hivuliqti P.J. Nan'ngarijaujuq David Akeeagok Minista munarijalik

Jimi Onalik, Tukliq Minista Kavamaliqijikkunni

Rick Hunt,Angijuqqaaq, Qulliq Alrujaqtuqtunik Ikumadjutiit

Monica Ell-Kanayuk, Chair, URRC

Laurie-Anne White, Aulapkaijilluaq URRC

P.O. BOX 1000, STN 200, IQALUIT, NU, X0A 0H0, [URRC@GOV.NU.CA](mailto:URRC@gov.nu.ca) [www.URRC.gov.nu.ca](http://www.URRC.gov.nu.ca/)



**Titiraq Ministamun Munariqaqtuq Qulliq Alrujaqtuqtunik Ikumadjutiit:**

**Uunaqutini Aktilaanginnut Aallanguqtirnirnun Uuktuuti**

**Unniudjut 2022-03**

**Nuvaipa 4, 2022**

**IGLUIN AULADJUTITIGUN AKITUTILAANGINNUT KATIMAJIIT NUNAVUNMI**

**KATIMAJIUJUT**

Graham Lock Ikhivautaliup-tuklia

Bill Williams Katimaji

**IKAJUQTIT**

Laurie-Anne White Aulapkaiji

Wade Vienneau Qaujihaqti

**TITIRAQHIMAJUT NAITTUMIK TITIRAQHIMAJUNIK**

|  |  |
| --- | --- |
| DHS | Nunallaani Uunaqutin Pidjuti(t) |
| ETS | Auladjutikhanik Nuutirnikkut Najugaa |
| GN | Nunavut Kavamanga |
| GRA | Akiluanginun Akiinun Uuktuutit |
| IR | Naunaitkutaq Apirijuq |
| kWh | Kilowatt-Hour |
| L | Liitanik |
| Aulavikhanut Hanaqihimmaaqtaujukhaniklu | Auladjutit ukualu Hanaqihimmaaqtaujukhaniklu |
| QEC | Qulliq Alruyaktuqtunik Ikumatjutiit |
| QEC Piquyat | *Qulliq Alrujaqtuqtunik Ikumadjutiit Maligaq* |
| URRC | Igluin Auladjutitigun Akitutilaanginnut Katimajiit Nunavunmi |
| URRC-kut Maligaq | *Igluin Auladjutitigun Akitutilaanginnut Katimayiit Maligaq* |

**MAKPIRAAT ILLULINGIT**

[1.0 BACKGROUND 4](#_Toc117408405)

[2.0 PARTICULARS OF THE APPLICATION 6](#_Toc117408406)

[3.0 PROCESS 8](#_Toc117408407)

[3.1 MAJOR OR MINOR APPLICATIONS 8](#_Toc117408408)

[3.2 PUBLIC PROCESS 8](#_Toc117408409)

[4.0 EXAMINATION OF THE APPLICATION 9](#_Toc117408410)

[5.0 URRC RECOMMENDATIONS 12](#_Toc117408411)

1. KANGIQHIDJUTIT
2. Qulliq Auladjutikhanut Kuapurainga (QEC), auladjutiviunguplutik, pitqujaujut malikhugu Ilanga 12 talvani *Auladjutikhanut Akiliuhiaqhainnut Ihivriurnikkut Katimajiita Maligaq* (URRCMaligaq*),* piumaplutik angirutimik munarijumin Ministamin hivuagun pipkaitinnagin akikhanik akiliqtaujukhanikluunniit. Uvuuna, Ilangani 12mi talvani URRCkut Maligami tunihimajuq uuktuutikhamik angirutikhamik akikhanik akiliqtaujukhanikluunniit imaatun:
   * 1. Tikkuaqtauhimajuq auladjutiviungungjuq piumajuq atuqtilugit akikhanik akiliqtaujukhanikluunniit uuktuqtukhaq titiraqluni munarijumun Ministamun angirutikhamik uumani akikhanik akiliqtaujukhamiluunniit.

Tukhirut uqaudjiunirnik ukunannga Ihivriurhinikkut Katimajiinnin

* + 1. Iluani 15ni ubluni pininganin uuktuutimik ataani ilangani (1), munarijuq Minista tukhiqtukhaq uqaudjiujutainnik Ihivriurhinikkut Katimajiinnin.

Tuhaqtidjutit niruaqtaujunun havaktinun

* + 1. Munarijuq Minista tunihiniaqtuq ihuaqtunik tuhaqtidjutmik tukhiunmik uqaudjinirmik ataani titiraqhimajumi ilangani (2) miijanun uvalu ilaujunullu Maligaliuqviup kitut kivgaqtuqtut haamlanun uvaniluunniin niruaqviani humi inuit, ihumagijamini, hulaqutijauniaqtun akikhanin akiliqtaujukhanilluunniit.

1. Una *Qulliq* *Alrujaqtuqtunik Ikumadjutiit Maligaq* (QEC Maligaq) naunaijaqhimajaa auladjutit ilaujukhat, aallanilu hunanin, "uunaqutit tapkua tunijaujut nunallaani uunaqutinik imakkut, uunaqtukkut ikiani pujukkulluunniit".
2. Ilangani 5(1)(a) unalu (b) talvunga QEC Maligaqmi uqaqhimajuq, aallani hunani, hunaujut QECkut imaatun:
   1. aulapkaijaangat, auladjutikharnik, auladjutikharnik, tuniqhaijaangat, aulapkaijaangat, niuvigianganik, niuvrutigijaangatlu alrujaqtuutikharnik qajangnairutikharnik, maniliurutikharnik, ihuaqtumik atuguminaqtuniklu;
   2. upalungaijariami tunigiamilu Nunavuutim akuniraaluk ihariagijanginnik akituvallaangittunik pauwaqtuutimut, ihumagigiami Nunavuutim ihumagilluarumajuq ihuarhigiami pauwaqtuutimut inminik-piinarialaqihimajuq atuliqtitaugiamilu pauwaqtuutimut unalu pauwaqtuutimut ikajuutikhat;

…

1. Ilanga 7(e) URRC Maligaqmi uqaqhimajuq, aallanilu, pidjutaa igluin Auladjutitigun Akitutilaanginnut Katimajiit Nunavunmi (URRC) unniutijumajait munarijuq Minista tikkuaqtauhimajumi pauwaliqinikkut mighaagut pidjutingani aulapkainikkut akitutilaanginni akiliqtakhanilu malikhugu ilangani 11min 18mun (uumani URRC Maligaqmi).
2. Ilanga 13(2) taffumani URRC Maligaq uqaqhimajuq, aallanit, URRC-kut pidjutiqarniaqtut imaatut tukhiqtauhimajut akikhanik imaaluuniit akiliqtakhanik ihuaqtunik ihuaqtuniklu, ihumagilugit:
   1. Akiit tunihinirmun kivgaqtuutinik, ilauyut maniliqinikkut akiit.
   2. Quyaginaq aalat pidjutit titiraqhimayut maligahani tuniyauyut ataani Ilangani 6 (URRCkut Maligaani).
3. Titiraqhimayuq ubluani Saptaipa 22, 2022, QECkut uuktuqtut haffumunga Ministamun Munarijumun QECkunun angirutikhamik tukhiunmik aallanguqtirlugu huli uunaqtumi aktilaanginnun naunaijarutaanik aturutaanik akiliqtijukhanik nunallaani uunaqutikkut auladjutuaanik (DHS) akiliqtuijunun. QECkut tukhiqtut angiqtauninganik mikhilaariagani akituninga pijutaujuq tadja agiqtaujumit akituniganik 90%mit talvunga 75%mut atuliqluni Tissaipa 1mi 2022mi. Titiqqidjutaat ublungani Saptaipa 23, 2022, tamna Ministaujuq munarijuq tapkununga QECkut tukhiqtut ihumaliurutikhamingnik tapkunanga URRC pidjutiqaqtunik hapfumuuna QECkut uuktuutaani uvani kajumiktukkut pidjutikhami imaa 45ni ubluni. URRCkut ihumagidjutait hapkunani hunai titiraqhimajuq umaani unniudjutimi.
4. QANURINNINGIT UUMANI UUKTUUTIMI
5. QECkut tukhiqtut angirutikhamik ihuaqhailutik uunaqutikhanut akikhanut naunaijautikhat atuqtaujukhat akiliqtuilutik nunallaani uunaqutikhanut akiliqtuijunut. QECkut tukhiqtut angiqtauninganik mikhilaariagani akituninga pijutaujuq tadja agiqtaujumit akituniganik 90%mit talvunga 75%mut atuliqluni Tissaipa 1mi 2022mi.
6. QECkut aulapkaivaktut DHS Kugluktumi, Arviani, Pangnirtuuumi, Iqalungni, Kangiqlinirmi, Sanikiluarmilu iliuraqtauniaqtut imaalu iliurailutik imaalu havaklugin DHS Taloyoami 2022mi. QECkut uqaqtullu DHSkut uqaqtauhimajuqlu imaatun huli uunaqtunik atuqtiffaarutait. QECkut uqarhimajaa pilik 19mol DHS akiliqtuijut ukunani qulaani-uqaqtauhimajuni nunallaani.
7. QECkut tunijun kangikhidjutikhanik talvani Uuktuutikhami talvuuna huli uunaqtunik akikhangit naunaitkutingnik. Una huli uunaqtunik akikhangit naunaitkuti angiqtaujuq Ministamin malikhugu una QECkut 2004-05 GRA atuqtauhimajuqlu talvannga piqarhuni malruungnik aallangajunik[[1]](#footnote-1).
8. Naunaitkutikhanut, angiqtauhimajuq huli uunaqtunik akikhangit naunaitkuti tunijimajuq ataani:

Huli uunaqtunik kWh Akikhanga = Akinganut Pidjuti X Uqhuqjuaq Akinga X ETS Ihuarninnga

Uunaqutini Ittun (kWh/L) X Aktilaangit Ukiumi Ihuarnirit

Ilikkut aallakkiiktut iliugaqtauhimajut hamma:

Akinga Pidjuti 90%

Uqhuqjuat Akinga nunallaani iglunun uqhuqjuat akinga

Auladjutini Nuutirvingmi Ihuarniit (ETS) 95%

Tamaat Uunaqutini Ittun 9.79 kWh/litre

Amigainnikhat Ukiuq-tamaat Ihuarniit 0.70-mi

1. QECkut uqarhimajaat talvani uvaniluunniin 2009mi DHSkut akiliqtuijuq tukhiqhimajuq DHSkut pidjuti taimaaqtitauluni. QECkut uqaqtullu maniliurutit uunaqutinit niuvigaujunit ikiklijuummiqtiqtun talvannga $2.4 million 2008/09min uvungakiaq $0.5 million 2020/21mi.
2. QECkut uqaqtut pidjutit tunivaktun mikhilaaqtirnikkut niuvvaanirni ilaqaqtun: kikliqarutaani ikajuutimik ilanginnun naunaqtuni havagutinik pipkaidjutihimaittumik aularanginnikkut; manikhakhaittuq ikajuutikhangit uvannga DHS pidjutani; aallanguqtirutit uunaqutit uqhurjuat akiinni; pauwaiqhimadjutiit havagutinin ihuarhaidjutinillu.
3. QECkut uqarhimajun ikiklijuummirniit uvani 90%mi akikhanut pidjutaujunut pijariaqaqtut pihimanahuarlugit imaalu nutaanik DHS akiliqtuijunut. QECkut tukhiqtut 75%-mik akikhanut pidjutaujunut taimaatun amihut uunaqutit piqutit akiklivalliangamata piqaqtulluunniit kavamatkunnin tuniudjutinik ikajuutiujunik akitujuni akiinni piqutini.
4. QECkut pijumajut mikhivaaliriagani akituniga pijutaujut tamainik DHSni akiliqtuijunut. QECkut itqurniaqtait tukhiqtaujut akikhijuumiqlugit akiit pidjutaujut pidjutiqangniaqtut maniliurnikkut akikhijuumiqlugu naamavjaktuq $100-150,000 ukiuq tamaat. QECkut nalautaaqtut ilagiarutinik maniliurutinik nutaamit DHSnit kivgaqtuganit ilaliutiffaarninginniklu ilaliutinigit kivgaqtugat avatquniaqait mikhivaaliriagani maniliurutit akikhivaaliriagani akituniganit pijutaujumit.
5. QECkut uqaqtut nutaaguqtiqniganik huli uunaqtunik akikhangit naunaitkuti hulaqutilimaitain QECkut alruyaqtuutinut akiliqtuivaktun taimaatun huli uunaqtunik-pidjutilgit maniit, maniliurutinik akiligakhaniklu ilaunginmata uvani QECkut manikhaanik pidjutaani. QECkut uqaqtuq una ajjikkutarijaa URRCkut unniudjutaani ubluqaqtumi Fibjuali 18, 2005mi, Ministauplu Maliqujait uvannga Fipjuali 21, 2005min..
6. HAVAKTAKHAT
   1. ANGIYUT MIKIJULLUUNNIIT UUKTUUTIT
7. Ataani URRC Malgaqmi, hivulliuqtaujuq talvani avaliittumik ihumaliurutaani URRC-kunnin, URRCkut ihumaliurniaqtun naliangnik Uuturuti Mikijaakhaanik Angijaakhaanikluunniit pidjutinganun ihumaliurnirmjun ublukhainnun pijakhanik havagutinikkut Uukturutimi; mikijuq Uukturuti tunihimajuq ublukkut kiklikhamik 90-nik ublunik ukununga URRCkut unniutijaami munarijumut Ministamun taimaattauq angijuq uukturuti tunihimajuq ublukkut kiklikhammik imaatun 150nik ublunik.
8. Minista tukhiutigijaa URRCkut ihumagitquplugu Uuktuuti uvani 45ni ubluni, imaa iluani ihivriuqhinirmi. Minista uqarhimajuq tamaita ilaujun maligaliurvingmi miiyaillu ilaupkaqtitait haamlatkut talvani ilakkut uunaqutini niuviqpaktun tahamaniittun ilitturipkaqtitauniaqtun Uukturutimi. Taimaalu, QEC uqaqtuq tuniniaqtun aajjiliurhimajumik Uuktuutimi tamainnun huli uunaqtunik akiliqtuijunun.
9. Ihumagiplugit pidjutauvaktut Uuktuutimi kikliqaqtun huli uunaqtuni akiliqtuijunun nunallaanilu najurviinni, URRCkut ihumagijaa Uuktuut mikijuq. Iharianiit kangiqhidjutikhanun tukirutit (IRs) kiudjutiniklu pittaaqtun qilamik.
10. URRC-kut ihumaliuqtut taimaa 45-ni ubluni umikvikhanga tujuriami unniudjutimiknik uumunga munarijumun Ministamun Nuvaipa 7, 2022 taimaalu pidjutaanin qilamik pidjutaanin mirhungnarnialu pidjutimi tukhirutimi, taimaa ikitqijat katimajiit ihuarniaqtuq havagiami ihivriuqhinirmi. Katimajik malrungnik ihumaliugutaujut ihuaqtunik ihumagijakhat Uuktuutit uvalu iliugaqtauhimajut Ikhivautalingmin malikhugit hapkua URRCkut Maligaani Titiraqhimajuq 6 (2.1) (b).
    1. INUNGNUN HAVAUHIIT
11. Tunnganiqarhuni havagumanirni QECkunnin Ministaminlu, URRCkut tuningittun ilitturipkaidjutinik Uukturutimi. Kihimi, URRCkut ihariagiyut akhuurutinun QECkunni Unalu Minista pipkainikkut hulaqutijaujun ilaujun ilitturipkaqtitaujun tukhiqtaujumi aallanguqtirnikkut uunarnikkut akiliqtakhani naunaijautimi.
12. Tapkuat URRCkut tukhiqtut tuhaqpaligakhanik tapkunanga QECkut piplugu tamna Uuturuti. URRCkut tuyuqhimayut ilitturipkaidjutikhanik tukhirutimik QECkunnun uvani Saptaipa 28, 2022mi. QECkut kiuvaktut IRskunnut uumannga URRCkunnit Aktuupa 17, 2022.
13. IHIVRIURNINGA UUKTUUTAUJUMI
14. URRCkut naunaiqtat tamna Uuktuut mikhilaaqtirnikkut akinganik pidjutimik iluani uunaqutini akiliqtakhani talvannga 90%min uvunga 75%mun, atuqtipkailirnikkut ublungani Tissaipa 1, 2022. URRCkut naunaiqtaillu uukturuti ilaqaqtuqlu kangiqhidjutikkut ilitturipkaidjutinik mighaagun DHSkut uunaqutinilu akiliqtakhani, piniarungnarhijuq manikkut qanuriliurutinik mikhilaaqtirnikkut akiinnik pidjutimi, unalu QECkut huuq tukhirnikkut mikhilaaqtirnikkut akiinnun pidjutimi tunngavighallu aallanguqtirnikkut uumunga 75%mun akiinnun pidjutimi. Taimaalu, QECkut uqaqtut nutaaguqtiqniganik huli uunaqtunik akikhangit naunaitkuti hulaqutilimaitain QECkut alrujaqtuutinut akiliqtuivaktun taimaatun huli uunaqtunik-pidjutilgit maniit, maniliurutinik akiligakhaniklu ilaunginmata uvani QECkut manikhaanik pidjutaani.
15. URRCkut kangiqhihimajuq uukturuti QECkunnin ihivriuqhugillu tukhiqtaujun Ministamin turaangajun mikhilaaqtirnikkut akiinnik pidjutimi iluani uunaqutikkut akiliqtakhani naunaijautaani.
16. URRCtkut pihimajut ihivgiugutait Uuktuutit hapkununga URRCkut Maligaani uumanilu QECtkut Maligaat. Atauhiq uqarhimajuni turaangajuni uvani QEC Maligaani imaatu QECkut imaa “upalungaijariami tunigiamilu Nunavuutim akuniraaluk ihariagijanginnik akituvallaangittunik pauwaqtuutimut, ihumagigiami Nunavuutim ihumagilluarumajuq ihuarhigiami pauwaqtuutimut inminik-piinarialaqihimajuq atuliqtitaugiamilu pauwaqtuutimut unalu pauwaqtuutimut ikajuutikhat. Aallattauq uqarhimajuq turaangadjuti imaa “aulapkaijaangat, auladjutikharnik, auladjutikharnik, tuniqhaijaangat, aulapkaijaangat, niuvigianganik, niuvrutigijaangatlu alrujaqtuutikharnik qajangnairutikharnik, maniliurutikharnik, ihuaqtumik atuguminaqtuniklu”. URRC-kut ihivriuqtait tukhiqtauhimajuq mikhilaaqtirnikkut akiinnik pidjutimi htuuna malruuk turaangadjutini ihumagiplugin.
17. URRCtkut ilituripkaiyut tapkua ilakkut uunaqutit hapkunanga alruyaqtuutikkut auladjutit ihumagiyauniaqtut 'iqakut' uvalu tapkua utiqata tunihilutik DHSmik imaa ikayuutauniaqtuq tikinahuarutinun tamaqtailinikkut auladjutit uvalu auladjutikkut ikayuutit. Atungnirit DHS ikikliyuumirutiyut aktilaanginun uunaqutit tapkua atuqtauniaqtut DHS akiliqtuiyunin.
18. URRC-kut ilihimajullu QEC-kut niuvvaanikkut tuninikkullu auladjutikhanik qajangnaittumik, piangaijarnikkut, nakuujumik nakuujuniklu tunnganiqarluni. Amigainiqhat ihivriuqniup ihumagijaqaqtut manikhaqhiurutini aulaniqatiaqniganiklu pijutaujuq atulirumajaujumi akikhivaaliriagani akitunigani pijutaujuup, DHS-gujuq atuqhimaaqtukhaugaluit unalu/uvaluniit amigaiqpaliajaagani una pijaujaagani manikhaqhiurutini aulaniqatiaqtumiklu pijutaujumik.
19. Uunaqutikkut akiit naunaitkut ihivriuqtauhimangittuq naunaijaqpiarhimajumik hamanga 2004-05 uvanilu 2010-11 GRAsnin. URRCkut tukhiqtut ilaliutihimayunik kangiqhidjutinik hapkunanga QECtkunin nakuutqiamik kangiqhijaangani uunaqnikkut akiit atugahat (uvalu attautit aalakiigutait), maniliqinikkut ajuqhautit ikiklijuumiqlugit akiit pidjutaujut hamunga 75% (pidjutait tamangnik maniliurutit tamaqhimajut akikhijuumiqnikkut akiit pidjutauyut, uvalu maniliurutit akituqjuumijut niuvaanirmun nutaanun uvalu atuqtauunun akiliqtuijunun), Tutqighaqhimajut mamitiidjutit hapkua DHS akituyut, maniliurutit uvalu akiligahat.
20. URRC-kut kangiqhimajut tapkuat DHS tunijauhimajut nakuuktumik akhuurutinik tunnganiqarluni QEC-kunit imaalu havagviungittuq kivgaqtuidjutikhamik. URRCkkut kangiqhimajullu akiit ukununga DHS-kunnun tunnganiqaqtuq niuvvaanikkut akiinnik ukununga aallanik auladjutikhani pidjutikhanik (e.g. akiinnik iglunun uunaqutikhanik urhuqjuani). QECkut tunihijullu 2014mi uqaqatiriigutikhanik makpiraamik kiudjutimik uvuna IR URRC-QEC-1-1 ihivriuqniganik uunaqniganik akituniganik naunaipkutimik, aallanganirniklu.
21. URRCkut ihivriurutaa naunaitkutaa aajjikutaa QECkut inmikkut ihivriurutaanun. Kiudjutigiblugu URRC-QEC-1-1, QECtkut tujuqtut tapkua havauhiit ilaupkaqhugit hilataani qaujihaijit ihivgiugiangani uunaqutikkut akiit pidjuti.
22. URRCkut naunaiqtat maniliurutit DHSkunit ikikliqpiaqtuq 2008/9mit (talvanga $2.4 million 2008/9mi talvunga $0.5 million 2020/21mi). Aulaningagut akiligakhat talvaniittuq imaakiaq 0.3 million atauhirmi ukiumi ukunani kingulliinni 5ni-ukiuni pipjuni uumannga QECkunnit, imaalu maniliurutit akikhilaaqtun talvannga 1.1 millionmin talvunga 0.5 millionmun. Taimaa qangaraalungmut maniliurutikhat qaangiutijuq akinga tunigiami DHS havaangit naittumik pihimmaaqtukhaq, kihimi ihumaaluutigijaujuq maniliurutikhat ikiklijuumiqtuq akhuraaluk. URRCtkut angirutigijaat tapkua QECtkut atugahait akituqjuumilugit DHS maniliurutit taimaali tunihijaangini akitujunun utirnirmun maniliurutinunlu hivitujumik aulajumik.
23. URRCkut naunaiqtat kiudjutikhanut URRC-QEC-1-4 tapkuat QECkut itqurniaqhimajut nutaamik DHS akiliqtuijunut imaalu utirlutik kinguagut unngavaqtiqtauhimajut akiliqtuijut akikhanik akikhilaaqhimakpata imaatut 75%-ngujumik. QEC-kut tunihihimajut kiudjutikhanut URRC-QEC-1-3(h) Nunaliqpaujap Iqaluit sainiriiqhimajut nutaamik kivgaqturnikkut angirunmik havaarihimavaktarnik, pidjutiqaqtut ikiklijuumirnianik akikhanut pidjutaujunut.
24. URRCtkut ilituripkaijut tapkua 2022/23 qitqani-ukiumi attautimun akiit ilakuit huli uunaqutit piqutit itqungniaqtaujut imaatun $6.4 million. QECkut itqurniarhimajuq maniliurutinik, akiligakhanik amiakuniklu akituniganik DHS-guyuq nalaumakpat QECkut utilaaqtut akituyunik maniliuriaganilu pipkaidjutimik ikajuutinin. Piqalluanginmat ihuaqtumik ilitturipkaidjutikhanik URRC-kut naunaijariami tukhiqtauhimajuq ihuarhainiq uunaqutimun akiliqtakhani naunaijautaa nakuutqijaujuq/nakuujuq pidjuti, kihimi tautungnaqtuq nakuujuq.
25. URRCtkut angirutigijaat tapkua uunaqutikkut akiit atugahat ihuaqtut upautiniq, uvalu akiklijuummirnianik akiit pidjutaujut hamunga 75% ihuaqtuq atuqtaujunun akiliqtuiyunun, uvalu pijumapkaqtinniaffaarungnaihijait nutaqtiqhimajun akiliqtuijut.
26. URRCtkut ilituripkaijut tapkua QECtkut tughiqtut atuqlugu 75% akiit pidjutaujut tamainun akiliqtuijunun (kihimi Kugluktumi). Piqalluanginmat naunaitkutaq URRC-nnut naunaijariami tuniqhaininnga DHS-mik nutaanut atuqtunut maniliurutikhamut uuminnga 75% akinganik ihumaaluutigijaujut. Ihumakpata QEC-kut takuupkailaaqtut pivikhaqaqniginik DHS-nik nutaanut kivgaqtuganik manikhaqhiurutinik URRC-kut ihumaginiaqaailu 75%mik akituniganik naamaniganik nutaanik akikliqtuijunut.
27. URRC-kut pitquiyut QEC-kut mikhilaaqtiqlugu akinga ihumaaluutinga atuqtauyuq uumani uunaqutimut akinga naunaitkutinga 90%min uvunga 75%mut atulirluni Tissaipa 1, 2022. URRCkut pitqujut QECkut takupkaijumayut (atuqhutik nanminiqarnikkut pidjutimik) taimaa nutaat DHSkut havaakhat manikkut nakuujun imaalu uuktuuti Ministamun pijukhaukpat.
28. Taimaitkaluaqtilugu, URRCkut ihumaluutiqaqtut DHSkut maniliurutit qanitpallaaqqata ukununga DHS O&Mmut (imaatun mikkait maniliurutit avatqungillugin mikkait akiit) pilik tuniutijukhamik ihuarhariami akitujunik/O&M akiit utiqtukhat/maniliurutit. URRCtkut ilituripkaiyut tapkua QECtkut itqungniaqtait akittuqjuumiyut uvani DHS maniliurutainun (imaa tamaqhimajut maniliurutit ikiklijuumiqlugit akiit pidjutauniaqtut avatqutauniaqtut ilaliutihimajunin maniliurutinun nutaanin uvalu iliuraqtauffaaqtunin akiliqtuijunun). URRCkut pitquijut taimaa DHS maniliurutikhat avatqungitpagit O&Mnga taimatun QECkut uuktuqtukhaugaluat Ministamut upalungaijautikhaliurumagumik ihuaqhailutik qanurinnianik pijariaqaqqata akikhanut aallangurnianik imaaluuniit akiliqtakhanut ihuaqtumik akitujunut uuktuutikhamik.
29. URRCtkut ihumagijaat pingahuujuq ilaujuq hilataani ihivgiugut tapkua QECtkut upalungaijailiqtut ikajuutikhanik uvalu/uvaluuniin tutqighaqlugit tapkua QECtkut ihuaqtumik upautiliqtut akikhijuumiqlugu akiit pidjutaujut hamunga 75%mun. Ihivriuqhidjutait ihivriuqtauniaqtut taimaa aallat pidjutait ihuaqhaqtaujariaqaqtut, imaittut ihuarningit pauwaiqhimalutiklu QEC-kut naunaiqtauhimajut Uuktuut IR-kullu kiudjutait. URRCtkut pitquijut tapkua QECtkut turaaqhimajut haffumunga Ministamun qanuginiit pingahuuyup ilaujut hilataani ihivgiugutait DHSkut piyariaqaqtut akiit aalanguqtiqlutik uvaluuniin akiligahaq naamajunik akitujumik pidjutigijaangani uuktuutit.
30. URRCkut naunaiqtat kiudjutigiblugu URRC-QEC-1-5 tapkua QECtkut havauhiqaqtut pijaangini DHS tunijaujut malikhugit angiqtauhimajut maligatirut tungavikhat uvalu pitqujaujut. QEC-kut tunihihimajut maniliurutikhangit imaalu akikhanut naunaitkutikhat naunaiqtauhimajut uvani maniliqinikkut titiqqani, imaalu ihivriuqtauhimajut talvani GRAs (GRAs) naunaittumik ilaungittut alrujiqutinut maniliurutikhanik pitqujauhimajunik.
31. URRCtkut ilituripkaijut tapkua akiit pihimajut qaffitaalauniit uvani GRA uqaqtut tapkua DHS qaffitaalauniit ilaungitut. URRCkut naunaiqtat QECkut ilaungittut maniliurutikhat akiliqtakhallu pidjutiqaqtut DHSkunut, kihimi ikajuutauniaqtuq QECkut tunihikpata aktilanganik DHS O&Mmi unalu 'atuqatigiiktaujuq O&M akiliqtakhanut' unngavaktaukpat talvanga tamaat O&M aktilangit hivunikhami GRAsni. URRCtkut pitquijut tapkua QECtkut naunaijaijut DHS qaffitaalauniit ilaungitut/pihimayut maniliurnikkut pijakhat hivunikhani GRAsni.
32. URRCjkut naunaiqtat QECjkut havauhiit iluanilu munaqhidjutikhangit naunaiqhijut aallangurnianik akikhanik pidjutiqaqtunik 2018jmi titiraittumik uuktuutikhamik Ministamut. URRCjkut kangiqhimajut qanuriliurutiqangittut imaaluuniit munaqhidjutikhanik ingattarjuaqtunik, imaalu ihuaqtumik. URRCkut akhuurhaqtait QECkut qajagihimmaaquplugin, aulapkaidjutikkut nakuujumik pilutik.
33. URRCkut PITQUJAIT
34. Ihumagiplugit uqautigijauhimajut, URRCtkut pitquijut imaatut:

**Uunaqutini Aktilaanginnut Aallanguqtirnirnun Uuktuuti**

* Taimaa QEC-kut mikhilaaqtiqlugu akinga ihumaaluutinga atuqtauyuq uumani uunaqutimut akinga naunaitkutinga 90%min uvunga 75%mut atulirluni Tissaipa 1, 2022.
* URRCkut pitqujut QECkut takupkaijumayut (atuqhutik nanminiqarnikkut pidjutimik) taimaa nutaat DHSkut havaakhat manikkut nakuujun imaalu uuktuuti Ministamun pijukhaukpat.

**Hivunikhami GRAs ukuallu qanuqtun pitqujaujut**

* + taimaa QECtkut naunaijaijut DHS qaffitaalauniit ilaungitut/pihimayut maniliurnikkut pijakhat hivunikhani GRAsni.
  + Taimaa DHS maniliurutikhat avatqungitpagit O&Mnga taimatun QECkut uuktuqtukhaugaluat Ministamut upalungaijautikhaliurumagumik ihuaqhailutik qanurinnianik pijariaqaqqata akikhanut aallangurnianik imaaluuniit akiliqtakhanut ihuaqtumik akitujunut uuktuutikhamik.
  + Taimaa QECtkut uuktuqtukhaq Ministamun qanuginiit pingahuujup ilaujut hilataani ihivgiugutait DHSkut pijariaqaqqata akikhanut aallangurnianik imaaluuniit akiliqtakhanut ihuaqtumik akitujunut uuktuutikhamik.

1. Piqanggittuq uumani unniudjutimi ihuigidjutigilugu URRCkut ihumaliuqtaanik aallanik hunanik pidjutigiplugit QECkut.

**PIDJUTIGIPLUGIT**

**IGLUIN AULADJUTITIGUN AKITUTILAANGINNUT KATIMAJIIT NUNAVUNMI**



**UBLUQAQTUQ: Nuvaipa 4, 2022**

**Graham Lock, Tuklia-IIkhivautaliup**

**Igluin Auladjutitigun Akitutilaanginnut Katimajiit Nunavunmi**

1. Kugluktuk atuqtuq qanga-taimanin 60%mik akinganik pidjutaani, aippaalu aallaani akiliqtuivaktuni atuqtun 75%mik akinganik pidjutaani. [↑](#footnote-ref-1)